Pironas Elidietis
Pironas Elidietis (Pyrrhōn Ēleios; apie 365–275 m. pr. m. e.) – senovės graikų filosofas, skepticizmo (pironizmo) pradininkas. Pažiūros žinomos iš mokinių Timono Flijuntiečio ir Eusebijo raštų. Pironas teigė, jog daiktai nepažinūs. Žmonių sprendimai apie juos esą ir teisingi, ir klaidingi. Viskas yra santykiška, todėl žmogus turįs susilaikyti nuo bet kokių teiginių. Tai užtikrinsią jam dvasinę nepriklausomybę nuo aplinkos (ataraksiją), tuo pačiu ir laimę.